Document ID: 32005R0359

KOMISIJAS REGULA (EK) Nr. 359/2005
(2005. gada 2. marts),
ar kuru groza Regulu (EK) Nr. 94/2002, ar ko paredz sīki izstrādātus noteikumus par to, kā piemērot Padomes Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 19. decembra Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū (1), un jo īpaši tās 12. pantu,
tā kā:
(1)
Saskaņā ar Regulas (EK) Nr. 2826/2000 7. pantu, ja arodu un starparodu organizācijas neiesniedz informācijas programmas, kuras raksturotas minētās regulas 2. panta c) apakšpunktā, katra ieinteresētā dalībvalsts izstrādā specifikāciju un izvēlas izpildes iestādi programmai, ko tā apņemas daļēji finansēt.
(2)
Dalībvalstu ierosināto programmu iesniegšanas termiņi, kas noteikti saskaņā ar Regulas (EK) Nr. 2826/2000 7. pantu, ir izklāstīti Komisijas Regulas (EK) Nr. 94/2002 (2) 8. pantā. Tie ir jāsaskaņo ar tiem termiņiem, kas noteikti arodu un starparodu organizāciju ierosinātu programmu iesniegšanai, kā minēts Regulas (EK) Nr. 94/2002 7. panta 1. punktā.
(3)
Termiņi, kas noteikti Komisijas lēmumā attiecībā uz Regulas (EK) Nr. 2826/2000 7. pantā minētajām programmām, jāsaskaņo ar tiem termiņiem, kas noteikti Komisijas lēmumos attiecībā uz arodu un starparodu organizāciju ierosinātām programmām, kas minēti Regulas (EK) Nr. 94/2002 7. panta 3. punktā. Šie lēmumi jāpieņem saskaņā ar Regulas (EK) Nr. 2826/2000 6. panta 4. punktu.
(4)
Tādēļ attiecīgi jāgroza Regula (EK) Nr. 94/2002.
(5)
Šajā regulā noteiktie pasākumi ir saskaņā atzinumu, kas sniegts Apvienotās pārvaldības komitejas lauksaimniecības produktu veicināšanas jautājumos sanāksmē,
IR PIEŅĒMUSI ŠO REGULU.
1. pants
Regulu (EK) Nr. 94/2002 groza šādi:
1.
Regulas 7. panta 3. punktu groza šādi:
a)
pirmo daļu aizstāj ar šādu:
“Pēc to pārskatīto programmu pārbaudes, kuras minētas Regulas (EK) Nr. 2826/2000 6. panta 3. punkta trešajā apakšpunktā, Komisija ne vēlāk kā līdz 31. maijam un līdz 15. decembrim nolemj, kuras programmas tā var daļēji finansēt saskaņā ar paredzamajiem budžetiem, kas uzskaitīti šīs regulas III pielikumā, ievērojot procedūru, kas noteikta Regulas (EK) Nr. 2826/2000 13. panta 2) punktā.”;
b)
svītro otrās daļas pirmo teikumu.
2.
Regulas 8. pantu aizstāj ar šādu:
“8. pants
Ja piemēro Regulas (EK) Nr. 2826/2000 7. pantu, provizorisko programmu sarakstu paziņo Komisijai ne vēlāk kā līdz katra gada 15. martam vai 30. septembrim.
Komisija ne vēlāk kā līdz tā paša gada 31. martam vai 15. decembrim nolemj, kuras programmas tā daļēji finansēs saskaņā ar paredzamajiem budžetiem, kas izklāstīti šīs regulas III pielikumā, ievērojot procedūru, kas noteikta Regulas (EK) Nr. 2826/2000 13. panta 2. punktā.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 2. martā

Labels: 3
15
6